અમદાવાદ- કોંગ્રેસના ઉપપ્રમુખ રાહુલ ગાંધી આજે શનિવારે ચોથી વખત ગુજરાતના ત્રણ દિવસના પ્રવાસે આવ્યા છે. ગુજરાત વિધાનસભાની ચૂંટણીમાં પ્રચાર કરવા માટે રાહુલ ગાંધી ત્રણ દિવસ ઉત્તર ગુજરાતનો પ્રવાસ ખેડીને પ્રચાર કરશે. રાહુલ ગાંધીએ આજે સવારે ગાંધીનગરના અક્ષરધામ મંદિરની મુલાકાત લીધી હતી, સ્વામીનારાયણ ભગવાનના દર્શન કરીને પ્રવાસની શરૂઆત કરી હતી. ચૂંટણી પ્રચારને સાથે મંદિર દર્શનનો કાર્યક્રમ પણ સાથે રહેશે.